CELEX: 32013D0293
Language: da
Date: 2013-06-18 00:00:00
Title: Rådets gennemførelsesafgørelse 2013/293/FUSP af 18. juni 2013 om gennemførelse af afgørelse 2012/285/FUSP om restriktive foranstaltninger over for visse personer, enheder og organer, der truer freden, sikkerheden eller stabiliteten i Republikken Guinea-Bissau

19.6.2013   
            
            
               DA
            
            
               Den Europæiske Unions Tidende
            
            
               L 167/39
            
         RÅDETS GENNEMFØRELSESAFGØRELSE 2013/293/FUSP
   af 18. juni 2013
   om gennemførelse af afgørelse 2012/285/FUSP om restriktive foranstaltninger over for visse personer, enheder og organer, der truer freden, sikkerheden eller stabiliteten i Republikken Guinea-Bissau
   RÅDET FOR DEN EUROPÆISKE UNION HAR —
   under henvisning til traktaten om Den Europæiske Union,
   under henvisning til Rådets afgørelse 2012/285/FUSP af 31. maj 2012 om restriktive foranstaltninger over for visse personer, enheder og organer, der truer freden, sikkerheden eller stabiliteten i Republikken Guinea-Bissau (1), særlig artikel 3, stk. 1, og artikel 5, stk. 2, og
   ud fra følgende betragtninger:
   
               (1)
            
            
               Rådet vedtog den 31. maj 2012 afgørelse 2012/285/FUSP.
            
         
               (2)
            
            
               Rådet har foretaget en fuldstændig gennemgang af listen over de personer i bilag II og III til afgørelse 2012/285/FUSP, som artikel 1, stk. 1, litra b), artikel 2, stk. 1 og 2, i nævnte afgørelse finder anvendelse på. Rådet har konkluderet, at de personer, der er opført på listen i bilag II og III til afgørelse 2012/285/FUSP, fortsat bør være omfattet af de deri fastsatte specifikke restriktive foranstaltninger.
            
         
               (3)
            
            
               FN's Sikkerhedsråds komité, der er nedsat i henhold til FN's Sikkerhedsråds resolution 2048 (2012), ajourførte den 20. marts 2013 oplysningerne om en person, der er omfattet af rejseforbuddet i henhold til resolution 2048 (2012).
            
         
               (4)
            
            
               Oplysningerne om denne person i bilag I og III til afgørelse 2012/285/FUSP bør ændres i overensstemmelse hermed —
            
         VEDTAGET DENNE AFGØRELSE:
   Artikel 1
   Bilag I og III til afgørelse 2012/285/FUSP ændres i overensstemmelse med bilaget til nærværende afgørelse.
   Artikel 2
   Denne afgørelse træder i kraft på dagen for offentliggørelsen i Den Europæiske Unions Tidende.
   
      Udfærdiget i Luxembourg, den 18. juni 2013.
      
         
            På Rådets vegne
         
         P. HOGAN
         
            Formand
         
      
   
   
      (1)  EUT L 142 af 1.6.2012, s. 36.
   
      BILAG
      Oplysningerne om personen nedenfor i bilag I og III til afgørelse 2012/285/FUSP affattes således:
      
         
                     Navn
                  
                  
                     Identificerende oplysninger
                     (fødselsdato og fødested, pas/identitetskortnummer m.v.)
                  
                  
                     Begrundelse for opførelsen
                  
                  
                     Udpegningsdato
                  
               
                     »Major Idrissa DJALÓ
                  
                  
                     Nationalitet: Guinea-Bissau
                     Fødselsdato: 18.12.1954
                     Officiel funktion: rådgiver i protokollære spørgsmål for stabschefen for de væbnede styrker og derefter oberst og protokolchef for de væbnede styrkers hovedkvarter
                     Pas: AAISO40158
                     Udstedelsesdato: 2.10.2012
                     Udstedelsessted: Guinea-Bissau
                     Udløbsdato: 2.10.2015
                  
                  
                     Kontaktpunkt for den militærkommando, der har taget ansvaret for statskuppet den 12. april 2012, og et af dens mest aktive medlemmer. Han var en af de første officerer, der offentligt stod ved sin tilslutning til militærkommandoen, idet han skrev under på et af dens første kommunikéer (nr. 5 af 13. april 2012). Major Djaló hører også til den militære efterretningstjeneste.
                  
                  
                     18.7.2012«